149. löggjafarþing 2018–2019.

Þingskjal 64 — 64. mál.

Fyrirspurn

til utanríkisráðherra um orkupakka ESB,
eftirlitsstofnanir sambandsins og EES-samninginn.

Frá Óla Birni Kárasyni.

1.	Hvaða rök lágu að baki því að íslensk stjórnvöld ákváðu að innleiða fyrsta orkupakka ESB hér á landi? Hvaða rök voru fyrir því að ákveða að orkumarkaður á Íslandi skyldi verða hluti af innri markaðnum?

2.	Hverjar eru helstu breytingar sem gerðar hafa verið í þriðja orkupakkanum og hvaða áhrif hafa þær á Íslandi?

3.	Hefur þriðji orkupakki ESB aðeins áhrif hér á landi ef Ísland tengist evrópskum orku
markaði beint með lagningu sæstrengs? Ef svo er, hvaða áhrif?

4.	Er tryggt að Samstarfsstofnun eftirlitsaðila á orkumarkaði, sem er stofnun á vegum ESB (e. Agency for the Cooperation of Energy Regulators, ACER), geti aldrei gefið út bind
andi tilmæli fyrir íslensk stjórnvöld? Er tryggt að aldrei komi til beins eða óbeins valda
framsals til ACER vegna málefna innlends orkuflutningsmarkaðar?

5.	Er hugsanlegt að íslensk stjórnvöld undirgangist skuldbindingar um að styðja við kerfis
þróunaráætlun fyrir raforkukerfi EES, sem virðist gera ráð fyrir sæstreng frá Íslandi, ef þriðji orkupakkinn verður samþykktur?

6.	Hvaða lögum þarf að breyta hér á landi ef stjórnskipulegum fyrirvara vegna þriðja orku
pakkans verður aflétt?

7.	Hvað gerist ef Alþingi hafnar því að aflétta stjórnskipulegum fyrirvara vegna þriðja orkupakkans?

8.	Hvernig verður 102. gr. EES-samningsins virkjuð ef stjórnskipulegum fyrirvara verður ekki aflétt?

9.	Hvaða svigrúm hefur sameiginlega EES-nefndin til að semja um breytingar eða undan
þágur fyrir einstök EFTA-ríki í EES?

10.	Hvað þarf að gerast til að hægt verði að hefja viðræður um að Ísland falli að mestu eða öllu leyti utan við orkuviðauka EES-samningsins? Eru viðaukar við EES-samninginn órjúfanlegur hluti hans og því ekki hægt að breyta viðaukum eða fella þá niður gagnvart tilteknu ríki?

11.	Liggur fyrir úttekt á því hvernig tveggja stoða kerfi EES-samningsins hefur reynst með tilliti til fullveldisréttar Íslands?

12.	Hafa eftirlitsstofnanir ESB gefið út tilmæli eða tilskipanir sem ESA, Eftirlitsstofnun EFTA, hefur talið sér skylt og rétt að taka upp?

13.	Hefur ESA neitað að samþykkja tilmæli eða tilskipanir eftirlitsstofnana ESB? Ef svo er, í hvaða málum og hvers vegna?

14.	Hafa EFTA-löndin komið að undirbúningi fjórða orkupakka ESB sem nú er unnið að? Hvaða sjónarmiðum hafa íslensk stjórnvöld komið þar á framfæri? Hvaða meginbreyt
ingar kunna að verða á regluverki orkumarkaðarins þegar og ef fjórði orkupakkinn verð
ur innleiddur?

Skriflegt svar óskast.